
Ministru kabineta noteikumi Nr. 374
Rīgā 2026. gada 30. jūnijā (prot. Nr. 35 42. §)
Grozījumi Ministru kabineta 2024. gada 19. novembra noteikumos Nr. 726 "Eiropas Savienības kohēzijas politikas programmas 2021.–2027. gadam 2.3.1. specifiskā atbalsta mērķa "Veicināt ilgtspējīgu daudzveidu mobilitāti pilsētās" 2.3.1.2. pasākuma "Multimodāls sabiedriskā transporta tīkls" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 13. punktu
· Izdarīt Ministru kabineta 2024. gada 19. novembra noteikumos Nr. 726 "Eiropas Savienības kohēzijas politikas programmas 2021.–2027. gadam 2.3.1. specifiskā atbalsta mērķa "Veicināt ilgtspējīgu daudzveidu mobilitāti pilsētās" 2.3.1.2. pasākuma "Multimodāls sabiedriskā transporta tīkls" īstenošanas noteikumi" (Latvijas Vēstnesis, 2024, 229. nr.; 2025, 209. nr.) šādus grozījumus:
· 1. Izteikt 4.2. apakšpunktu šādā redakcijā:
· "4.2. pirmās un otrās kārtas ietvaros līdz 2029. gada 31. decembrim ir īstenoti vismaz 25 projekti;".
· 2. Svītrot 4.3. apakšpunktu.
· 3. Izteikt 11. punktu šādā redakcijā:
· "11. Pasākuma ietvaros plānotais kopējais attiecināmais finansējums ir 88 701 370 euro, ko veido ERAF finansējums – 75 396 164 euro un nacionālais (pašvaldību un privātais) finansējums – ne mazāk kā 13 305 206 euro."
· 4. Izteikt 12.2. apakšpunktu šādā redakcijā:
· "12.2. otrās atlases kārtas ietvaros pieejamais finansējums ir šo noteikumu 11. punktā norādītā finansējuma un pirmās atlases kārtas ietvaros piešķirtā finansējuma starpība."
· 5. Svītrot 12.3. apakšpunktu.
· 6. Izteikt 12.5. apakšpunktu šādā redakcijā:
· "12.5. ja atlases kārtu ietvaros, ņemot vērā šo noteikumu 17. punktu, kopumā ir iesniegti un atbalsta piešķiršanai kvalificējas projektu iesniegumi par mazāku pieejamā finansējuma kopsummu, tad sadarbības iestāde, saskaņojot ar atbildīgo iestādi, var pārvirzīt neizmantoto finansējumu primāri šo noteikumu 16.1. apakšpunktā noteiktajiem sabiedriskā transporta savienojumu punktiem."
· 7. Svītrot 13. punktu.
· 8. Izteikt 24.2. apakšpunktu šādā redakcijā:
· "24.2. apliecinājumu, ka uz projekta iesniedzēju neattiecas neviena no regulas Nr. 651/2014  2. panta 18. punktā minētajām pazīmēm komercdarbības atbalsta gadījumā. Projekta iesniedzējs tiek vērtēts uzņēmuma grupas līmenī (ja attiecināms);".
· 9. Izteikt 35.2. apakšpunktu šādā redakcijā:
· "35.2. otro atlases kārtu –  līdz 2029. gada 31. decembrim."
· 10. Izteikt 36. punktu šādā redakcijā:
· "36. Sadarbības iestāde lēmumu par projekta iesnieguma apstiprināšanu, apstiprināšanu ar nosacījumu vai noraidīšanu pieņem divu mēnešu laikā pirmās atlases kārtas ietvaros un triju mēnešu laikā otrās atlases kārtas ietvaros pēc projektu iesniegumu iesniegšanas beigu datuma."
· 11. Izteikt 57.6. apakšpunktu šādā redakcijā:
· "57.6. informāciju par sniegto komercdarbības atbalstu publicē saskaņā ar regulas Nr. 651/2014 9. pantu, ņemot vērā Ministru kabineta 2016. gada 21. jūnija noteikumus Nr. 386 "Kārtība, kādā publicē informāciju par sniegto komercdarbības atbalstu"."
· 12. Izteikt 62. punktu šādā redakcijā:
· "62. Komercdarbības atbalsts nav sniedzams, ja projekta iesniedzējs atbilst kādai no regulas Nr. 651/2014 2. panta 18. punktā minētajām pazīmēm. Projekta iesniedzējs tiek vērtēts uzņēmuma grupas līmenī (ja attiecināms), ņemot vērā šo noteikumu 66. punktu."

